text: Tank genopbygges i Aabenraa
  05 marts 2012 kl. 16.49
  I slutningen af maj sidste år kollapsede en tank med flere ton fiskeolie i Aabenraa. Nu bliver den ødelagte tank fjernet.
  Ved uheldet løb 6.000 ton fiskeolie ud og oversvømmede nærliggende haver og parkerede biler.
  Siden har firmaet bag tankanlægget, Dansk Pelsdyrfoder, fjernet 2.500 kubikmeter forurenet jord, og yderligere et tusinde kubikmeter skal graves væk.
  Arbejdet med at fjerne tanken og opsætte nye forventes at være afsluttet sidst på året.
  Spørgsmålet om ansvar og erstatning er endnu uafklaret.
  